stanford-oval/wikipedia huggingface dataset:
Platon (komediakirjailija)
Elämä

Platon oli Aristofaneen, Frynikhoksen, Eupoliin ja Ferekrateen aikalainen. Hän osallistui näytelmäkilpailuihin ensimmäisen kerran 88. olympiadin aikaan eli vuonna 427 eaa. Marcellinuksen mukaan Platon oli vuonna 391 eaa. kuolleen Thukydideen aikalainen, mutta hänen on täytynyt elää jonkin verran pidempään, sillä Plutarkhos lainaa häneltä kohtaa, joka viittaa demagogi Agyrrhioksen nimittämiseen armeijan komentajaksi Lesbokselle vuonna 390 eaa. Näin hänen on täytynyt vaikuttaa ainakin noin vuosien 428 eaa. ja 389 eaa. välillä.
Platonin henkilöhistoriasta ei tiedetä juuri mitään muuta. Suda kertoo hänen olleen niin köyhä, että hän joutui kirjoittamaan komedioita muiden henkilöiden nimiin. Tämän lähteeksi Suda mainitsee Platonin komedian Peisandros, jossa kirjailija viittaa muille työskentelyyn. Tarina köyhyydestä on kuitenkin todennäköisesti keksitty kyseisen kohdan perusteella. Sen sijaan Platon teki ilmeisesti kuten Aristofanes, eli esitti joitakin näytelmiään muiden nimillä, mutta otti niistä kyllä mieluusti kunnian jos ne menestyivät.
Näytelmät

Platon luetaan yhdeksi tärkeimmistä vanhan komedian kirjailijoista. Grammaatikkojen käyttämistä ilmauksista ja hänen näytelmiensä suuresta säilyneiden katkelmien lukumäräästä voidaan päätellä, että hän hävisi suosiossa ainoastaan Aristofaneelle. Platonin komediat muistuttivat jo jossakin määrin keskikomediaa, ja siksi jotkut grammaatikot ovat lukeneet hänet kuuluvaksi tähän vaiheeseen.
Platon hyökkäsi komedioissaan Aristofaneen tavoin aikansa väärinkäytöksiä ja väärin tehneitä henkilöitä kohtaan. Erityisesti hänen hyökkäystensä kohteena olivat demagogit Kleon, Hyperbolos, Kleofon ja Agyrrhios, dithyrambirunoilija Kinesias, kenraali Leagros sekä puhujat Kefalos ja Arkhinos. Kaikissa näytelmissä ei kuitenkaan ollut poliittisia viittauksia. Hän piti populistista retoriikkaa yhtenä suurimpana onnettomuuksien aiheuttajana kotimaalleen.
Näytelmistä tiedetään nimiltä seuraavat:
| --- | --- |
 Adonis (Ἄδωνις, Adōnis)  Amfiareos (Ἀμφιάρεως, Amfiareōs)  Daidalos (Δαίδαλος)  Europa (Εὐρώπη, Eurōpē)  Faon (Φάων, Faōn) (391 eaa.)  Griipit (Γρῦπες, Grypes)  Huonekalut (Σκευαί, Skeuai)  Hyperbolos (Ὑπέρβολος) (415 eaa.)  Io (Ἰώ, Iō)  Juhlat (Ἑορταί, Eortai)  Kleofon (Κλεοφῶν, Kleofōn) (405 eaa.)  Kreikka (Ἐλλὰς, Hellas) eli Saaret (Νῆσοι, Nēsoi)  Ksantriai (Ξάντριαι) eli Kerkopes (Κέρκωπες, Kerkōpes)  Laios (Λάϊος, Laïos)  Lakonialaiset (Λάκωνες, Lakōnes) eli Runoilijat (Ποιηταί, Poiētai) :  Liittokunta (Συμμαχία, Symmakhia)  Lähettiläät (Πρέσβεις, Presbeis) (392 eaa.)  Meneleos (Μενέλεως, Meneleōs)  Metoikit (Μέτοικοι, Metoikoi)  Muurahaiset (Μύρμηκες, Myrmēkes)  Naiset temppeliltä (Αἱ ἀφ᾽ ἱερῶν, Hai af' hierōn)  Peisandros (Πείσανδρος) (n. 423 eaa.)  Perialges (Περιαλγής, Perialgēs)  Pikkulapsi (Παιδάριον, Paidarion)  Pitkä yö (Νὺξ μακρά, Nyks makra)  Runoilija (Ποιητής, Poiētēs)  Sofistit (Σοφισταί, Sofistai)  Syrfaks (Σύρφαξ)  Voitot (Νῖκαι, Nikai)  Zeus väärinkohdeltuna (Ζεὺς κακούμενος, Zeus kakūmenos) 
Seuraavien näytelmien ajoitus tunnetaan: Kleofon sai kolmannen palkinnon 93. olympiadin neljäntenä vuonna eli 405 eaa., kun ensimmäisen palkinnon sai Aristofaneen Sammakot ja toisen Frynikhoksen Muusat. Peisandros esitettiin 89. olympiadissa noin vuonna 423 eaa. ja Perialges hieman myöhemmin. Hyperbolos esitettiin 91. olympiadissa vuonna 415 eaa., Lähettiläät (Presbeis) noin 97. olympiadissa vuonna 392 eaa. ja Faon saman olympiadin toisena vuonna eli 391 eaa. Laios vaikuttaa olleen yksi Platonin viimeisistä näytelmistä.
Toinen Platon?

Aiemmin mainittiin jo Platonin yhdistäminen vanhan komedian sijasta tai lisäksi keskikomediaan. Joskus hänet mainitaan jopa uuden komedian edustajana. Siksi joskus on oletettu toinen uuden komedian komediakirjailija ”Platon nuorempi”, joka olisi elänyt Epikuroksen ajan jälkeen. Diogenes Laertios mainitsee kuitenkin vain yhden Platon-nimisen komediakirjailijan, eikä ole mitään erityistä syytä olettaa, että näitä olisi ollut kaksi. Joskus komediakirjailija Platon on sekoitettu myöhemmissä antiikin lähteissä myös tunnetumpaan filosofi Platoniin.
Pydnan taistelu (148 eaa.)

Pydnan taistelu käytiin Rooman tasavallan ja makedonialaisen Andriskoksen joukkojen välillä vuonna 148 eaa.
Taistelussa roomalaisen kenraalin Quintus Caecilius Metelluksen joukot voittivat makedonialaiset ja kukistivat Andriskoksen nostattaman kapinan.
Hävittyään taistelun ja sodan Andriskos surmattiin Metelluksen voitontriumfin jälkeen vuonna 146 eaa. ja Makedoniasta tehtiin Rooman provinssi.
Princesa-luokka

| Princesa-luokka |
| --- | --- |

Tekniset tiedot
Uppouma:  1 651 t
Pituus:  47,63 m (köli)
Leveys:  16,76 m
Syväys:  7,32 m
Miehistöä:  558
Aseistus
Meritorjunta:  alempi tykkikansi: 28 x 24 naulan tykkiä ylempi tykkikansi: 30 x 18 naulan tykkiä puoli- ja etukansi: 12 x 8 naulan tykkiä
Princesa-luokka oli Espanjan laivaston kolmen kaksikantisen 70-tykkisen linjalaivan muodostama alusluokka.
Suunnittelu

Viimeinen tilattu alusluokka, joka perustui Gaztañetan 70-tykkisen linjalaivan suunnitelmiin. Enseñada tilasi alukset vuonna 1748 Havannasta Real Compañia de la Habanalta. Alusten vaatimukset määritteli Ciprián Autrán, joka myös suunnitteli ja valmisti ne yhdessä Pedro de Torresin kanssa.
Alukset

| Nimi (lempinimi) | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Princesa (Santa Bárbara) | Havanna, Kuuba | 11. toukokuuta 1748 | 15. syyskuuta 1750 | 15. elokuuta 1751 | vallattu 16. tammikuuta 1780 3. huhtikuuta 1780 HMS Princessa proomu heinäkuu 1784 romutettu joulukuussa 1809 |
| Infante (San Luis Gonzaga) | Havanna | 3. kesäkuuta 1748 | 20. kesäkuuta 1750 | 15. elokuuta 1751 | vallattu 13. elokuuta 1762 8. heinäkuuta 1763 HMS Infanta myyty romutettavaksi 26. huhtikuuta 1775 |
| Galicia (Santiago el Mayor) | Havanna | 11. huhtikuuta 1749 | 3. elokuuta 1750 | 15. elokuuta 1751 | romutettu 1797 |
Plutomurus ortobalaganensis

| Plutomurus ortobalaganensis |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Entognatha
Lahko::  Hyppyhäntäiset Collembola
Yläheimo::  Tomoceroidea
Heimo::  Tomoceridae
Alaheimo::  Tomocerinae
Suku::  Plutomurus
Laji::  ortobalaganensis
Kaksiosainen nimi
 Plutomurus ortobalaganensis  Jordana & Baquero, 2012 
Katso myös
   Plutomurus ortobalaganensis Wikispeciesissä   Plutomurus ortobalaganensis Commonsissa 
Infobox OKNimi-testi OK: 
Plutomurus ortobalaganensis on hyppyhäntäisiin kuuluva eläin ja toistaiseksi tunnetuista lajeista syvimmällä maan alla elävä eläin.
Koko ja ulkonäkö

Laji on valkean harmahtava hyppyhäntäinen, jonka selkäpuolella on tummanharmaita laikkuja. Silmät puuttuvat kokonaan ja tuntosarvet ovat pitkät. Kyljillä on rauhaset, joiden tuottamalla eritteellä on merkitystä ruuansulatuksen ja puhdistautumisen kannalta. Eläimen ruumis on noin 4 mm:n pituinen.
Elinympäristö ja elintavat

P. ortobalagensis elää tiettävästi ainoastaan Abhasiassa sijaitsevassa Krubera-Voronjan luolassa, mistä se löydettiin 1 980 metrin syvyydestä. Lajin löysi kansainvälinen CAVEX-tutkijaryhmä, joka käytti juustoa eläinten houkuttelemiseen. Eläinten luonnollinen ruokavalio muodostuu sienirihmastoista. Laji lienee siirtynyt elämään luolien pimeydessä verraten äskettäin, sillä se ei tyypillisten luolaeläinten tapaan ole kokonaan vailla pigmenttiä.
Lajin löytösyvyys tekee siitä toistaiseksi syvimmällä maan alla elävän eläimen.
Aiheesta muualla

Jordana et al. (2012) "Reviews of the genera Schaefferia Absolon, 1900, Deuteraphorura Absolon, 1901, Plutomurus Yosii, 1956 and the Anurida Laboulbène, 1865 species group without eyes, with the description of four new species of cave springtails (Collembola) from Krubera-Voronya cave, Arabika Massif, Abkhazia".  Terrestrial Arthropod Reviews, 5(1), 35 (englanniksi) (maksullinen artikkeli)
HS.fi 26.2.2012
Ouse (joki Sussexissa)

| Ouse |
| --- | --- |
 Ousen uomaa on suoristettu Lewesin eteläpuolella.
Maat:  Yhdistynyt kuningaskunta
Kreivikunnat:  West Sussex, East Sussex
Vesistöalue ja valuma-alueen tietoja
Päävesistöalue:  Ousejoen vesistö
Pinta-ala:  647 km²
Joen uoman kohteita
Alkulähde:  Slaugham
Laskupaikka:  Englannin kanaali
Sivu-uomat:  Uckjoki (en)
Mittaustietoja
Pituus:  56 km
Keskivirtaama:  10,0 kuutiometriä sekunnissa
Muuta
Muualla:  Wikimedia Commons
  
Ousejoki [uːz] on noin 56 kilometriä pitkä joki Kaakkois-Englannissa. Sen 647 neliökilometriä laaja valuma-alue sijaitsee pääosin East Sussexin kreivikunnassa mutta ulottuu myös osittain West Sussexin puolelle.
Ouse saa alkunsa West Sussexin koillisosassa sijaitsevasta Slaughamin kylästä, josta se virtaa kaakkoon Balcomben ja Haywards Heathin ohi ja ylittää sitten East Sussexin rajan. Lähellä Isfieldin kylää Ouseen yhtyy Uck, joka on sen suurin sivujoki. Isfieldistä joki jatkaa matkaansa kohti etelää ja ohittaa Barcomben ja Lewesin ennen kuin laskee lopulta vetensä Englannin kanaaliin Newhavenissa.
Vuosina 1790–1814 Ousen uomaa ruopattiin suoremmaksi ja syvemmäksi niin, että jokialuksilla pääsi Balcombeen saakka. Tämän ansiosta jokea pitkin voitiin kuljettaa rakennusmateriaalia Ouse Valley Viaductin työmaalle. Joen pääuomassa on vielä nykyäänkin useita patoja ja sulkuja, joiden takia se on hankala elinympäristö monille lajeille. Joki on kuitenkin tärkeä kutupaikka meritaimenille, ja sen vedessä elää myös merinahkiaisia ja ankeriaita. Monet Ousen sivujoista ovat säilyneet luonnontilaisina ja niissä esiintyy makeanveden katkarapuja ja isojärvisimpukoita.
Kirjailija Virginia Woolf asui Rodmellin maalaiskylässä Ousejoen varrella. Hän teki itsemurhan 28. maaliskuuta 1941 hukuttautumalla jokeen.
Payable on Death

| Payable on Death P> O.D. |
| --- | --- | --- |

Studioalbumin tiedot
 Julkaistu: 4. marraskuuta 2003
 Tuottaja(t): Howard Benson & P.O.D.
 Tyylilaji: alternative metal
 Kesto: 44.22
 Levy-yhtiö: Atlantic
P.O.D.:n muut julkaisut
| Satellite 2001 | Payable on Death 2003 | The Warriors EP, Volume 2 2005 |
Payable On Death on metalyhtye P.O.D.:n viides studioalbumi. Se julkaistiin vuonna 2003. Siltä julkaistiin kaksi singleä, Will You ja Change The World.
Vaikka levy on kuudes P.O.D.:n albumi, se on ensimmäinen yhtyeen omaa nimeä kantava levy. Ennen albumia yhtyeen kitaristi vaihtui Marcos Curielista Jason Trubyyn.
Kappaleet

Wildfire – 3.15
Will You – 3.47
Change the World – 3.03
Execute the Sounds – 3.01
Find My Way – 3.09
Revolution – 3.25
The Reasons – 3.44
Freedom Fighters – 4.12
Waiting on Today – 3.06
I and Identify – 3.15
Asthma – 4.01
Eternal – 6.19
Sleeping Awake
Levystä julkaistiin poikkeuksellisen paljon eri versioita, jonka vuoksi on vaikea kartoittaa levyn alkuperäistä kappalelistaa.
Arviot

Allmusic:
Christianity Today:
Imperiumi: 8½/10
Soundi:
Aiheesta muualla

Payable on Death discogs.com -sivustolla
Käännös suomeksi
Ouroun

| Ouroun |
| --- | --- |
 Ouroun
 Koordinaatit: 11°42′5″N, 7°55′11″W 
Valtio:  Mali
Alue:  Sikasson alue
Piiri:  Bougounin piiri
Hallinto:  
 – Hallinnon tyyppi:  maalaiskunta
Väkiluku (2009):  5 500
Infobox OKVirheellinen NIMI-arvo: 
Ouroun on maalaiskunta ja sen keskuskylä Sikasson alueen Bougounin piirissä Malissa. Se sijaitsee 80 kilometriä Bougounista luoteeseen. Kunnassa on 5 500 ja kylässä 2 500 asukasta (vuonna 2009).
Ourounin kunta rajoittuu pohjoisessa ja idässä Bougounin piirin Keleyan, etelässä Syen Toulan ja lännessä Koulikoron alueen Katin piirin Tiakadougou-Dialakoron ja Ouélessébougoun kuntiin. Se on pinnanmuodostukseltaan lähinnä tasankoa. Pysyviä vesistöjä ei ole. Seutu kuuluu Sudanin vyöhykkeeseen. Kasvillisuus on puusavannia.
Kuntaan kuuluu seitsemän kylää. Asukkaat ovat etupäässä bambaroita, mandinkoja ja fulbeja. Uskontoja ovat islam, kristinusko ja animismi.
Ourounista on tieyhteys Keleyaan. Paikallisia elinkeinoja ovat maanviljely, karjanhoito, puuhiilen tuotanto, keräily, käsityöammatit ja kaupankäynti. Tärkeimmät viljelykasvit ovat maissi, durra, hirssi, bataatti, fonio, jamssi, riisi, maapähkinä sekä myytäväksi kasvatettavat puuvilla ja seesami. Kotieläimiä ovat naudat, lampaat, vuohet, aasit ja siipikarja.
Poliisihallitus

| Poliisihallitus Polisstyrelsen |
| --- | --- |

Perustettu:  2010
Tehtävä:  Suunnitella, johtaa, kehittää ja valvoa poliisitoimintaa
Ministeriö:  Sisäministeriö
Sijainti:  Vuorimiehentie 3 Espoo
Valtio:  Suomi
Pääjohtaja:  poliisiylijohtaja
Työntekijöitä:  10 559 (2023)
Vuosibudjetti:  883,4 milj. € (2023)
Alaisvirastot:  Poliisin informaatioteknologiakeskus
Aiheesta muualla
Sivusto
Poliisihallitus (ruots. Polisstyrelsen) on Suomen sisäministeriön hallinnonalan keskusvirasto, jonka tehtävänä on suunnitella, johtaa, kehittää ja valvoa poliisitoimintaa Suomessa ja sen tukitoimintoja sekä vastata poliisin palvelujen tasapuolisesta saatavuudesta maan eri osissa, päättää poliisiyksiköiden välisestä yhteistoiminnasta ja vastata poliisiyksiköiden tulosohjauksesta.
Poliisihallitus aloitti toimintansa vuoden 2010 alussa. Sen organisaatio on kaksiportainen: Poliisihallitus johtaa ja ohjaa operatiivista poliisitoimintaa. Suoraan poliisihallituksen alaisuudessa toimivat poliisilaitokset ja poliisin valtakunnalliset yksiköt keskusrikospoliisi sekä Poliisiammattikorkeakoulu. Suojelupoliisi on siirretty suoraan sisäministeriön alaisuuteen.
Organisaatio

Poliisihallituksen johtajana toimii poliisiylijohtaja. Poliisihallituksen tehtävät on jaettu seitsemään yksikköön, jotka ovat esikunta, poliisitoimintayksikkö, hallintoyksikkö, teknologiayksikkö sekä sisäinen tarkastus. Lisäksi poliisihallitukseen kuuluu yksikkörakenteen ulkopuolella suoraan poliisiylijohtajan alaisena arpajaishallinto.
Poliisihallituksen keskusyksikkö sijaitsee Helsingin Pasilassa ja osia Joensuussa. Arpajaishallinto sekä asehallinto sijaitsevat Riihimäellä ja turvallisuusalan valvontayksikkö Mikkelissä. Poliisiammattikorkeakoulu sijaitsee Tampereella ja sen alainen poliisikoiralaitos Hämeenlinnassa.
Aiheesta muualla

Poliisihallitus
Peter Clodt von Jürgensburg

Peter Clodt von Jürgensburg
Peter Clodt von Jürgensburg (tunnetaan myös nimellä Pjotr Karlovitš Klodt, ven. Пётр Карлович Клодт, 8. kesäkuuta (J: 24. toukokuuta) 1805 Pietari – 20. marraskuuta (J: 8. marraskuuta) 1867 Rantamäki, Suomen suuriruhtinaskunta) oli keisari Nikolai I:n suosikkikuvanveistäjä. Hän kuului alun perin baltiansaksalaiseen vapaaherralliseen Clodt von Jürgensburg -aatelissukuun. Hänen veljentyttärensä oli Elisabeth Clodt von Jürgensburg, joka avioitui suomalaisen Alexander Järnefeltin kanssa, ja jonka lapsia olivat muiden muassa kirjailija Arvid Järnefelt ja taidemaalari Eero Järnefelt.
Clodt von Jürgensburg on suunnitellut myös Helsingin Santahaminassa olevan muistomerkin Viaporin pommituksessa 1855 menehtyneille Venäjän laivaston sotilaille.
Teokset

Yksi Anitškovin sillan hevospatsaista
Yksi Anitškovin sillan hevospatsaista
Yksi Anitškovin sillan hevospatsaista
Nikolai I:n ratsastajapatsas
Narvan riemukaari
Narvan riemukaari (yksityiskohta)
Ivan Krylovin monumentti Pietarin Kesäpuistossa
Pronssiratsastaja Napolin kuninkaallisessa palatsissa
Aiheesta muualla

Wikimedia Commonsissa on kuvia tai muita tiedostoja aiheesta .
Prahan uusi juutalainen hautausmaa

Prahan uuden hautausmaan pääportti.
Prahan uusi juutalainen hautausmaa (tšek. Nový židovský hřbitov) on 1890 perustettu hautausmaa Tšekissä Prahassa. Hautausmaalla on paljon taiteellisesti arvokkaita hautakiviä ja shoassa ja vastarinnan aikana tuhoutuneiden Tšekkoslovakian juutalaisten muistomerkki vuodelta 1985. Siellä on myös Franz Kafkan ja hänen vanhempiensa hauta (nro 21 – 14 – 21).
Franz Kafkan hauta.
Aiheesta muualla

Kuvia tai muita tiedostoja aiheesta Prahan uusi juutalainen hautausmaa Wikimedia Commonsissa
Pitäjänmäen työväentalo

| Pitäjänmäen työväentalo |
| --- | --- |
 Pitäjänmäen työväenyhdistyksen työväentalo.
Sijainti:  Pitäjänmäki, Helsinki
Perustettu:  vuonna 1911
Tuhoutui:  vuonna 1994 tulipalossa
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Pitäjänmäen  työväentalo oli Helsingissä Pitäjänmäen kaupunginosassa sijainnut työväentalo.
Historiaa

Pitäjänmäen työväenyhdistys perustettiin vuonna 1906. Pitäjänmäki oli tuolloin Helsingin pitäjään kuuluva maalaiskylä. Yhdistys sai ostaa vuonna 1911 Mäkkylän sotilasvirkatalon maalla vuokratontilla sijainneen huvilan. Sitä alettiin laajentaa työväentaloksi. Vuonna 1915 venäläinen joukko-osasto majoittui työväentalolle perheineen. Upseerit ottivat työväentalon itselleen kirkoksi ja poistuivat vasta vuoden 1916 talvella. Vuonna 1918 työväenyhdistyksen jäseniä oli vangittuina omalla talollaan. Yhdistys sai talon takaisin vuonna 1919 huonossa kunnossa..
Rakennus

Ostettua huvilaa laajennettiin vuonna 1914, sen yhteyteen rakennettiin juhlasali ja näyttämö. Talo vaati jatkuvia korjauksia. Talo oli vanha, eikä se vastannut enää yhdistystoiminnan muuttuneisiin tarpeisiin. Talo vuokrattiin myöhemmin ulkopuoliseen käyttöön. Se tuhoutui tulipalossa vuonna 1994.
Toimintaa työväentalolla

Kansalaissodan jälkeen toiminta työväentalolla monipuolistui ja vilkastui. Vuonna 1924 perustettiin menestynyt Pitäjänmäen Työväen näyttämö ja seuraavana vuonna urheiluseura Pitäjänmäen Tarmo. Työväentalon kunnostamiseksi ja rakennusrahaston kartuttamiseksi järjestettiin arpajaisia. Vuonna 1926 järjestettiin arpajaiset, joissa oli myynnissä 10 000 yhden markan arpaa. Voittoina oli muun muassa salin kalusto, arvoltaan 1 800 markkaa tai ruokapöydän kalusto. Voittoina oli myös polkupyörä, gramofoni ja sänkytäkki.
Olov Svebilius

| Olov Svebilius |
| --- | --- |

Uppsalan arkkipiispa
 1681–1700 
Edeltäjä:  Johannes Baazius nuorempi
Seuraaja:  Erik Benzelius vanhempi
Linköpingin hiippakunnan piispa
 1678–1681 
Edeltäjä:  Johannes Elai Terserus
Seuraaja:  Magnus Johannis Pontin
Henkilötiedot
Syntynyt: 1. tammikuuta 1624
Kuollut: 29. kesäkuuta 1700 (76 vuotta)
Olov Svebilius (myös Olof Svebilius, Olaus Swebilius; 1624–1700) oli ruotsalainen arkkipiispa, joka uudisti muun muassa katekismuksen.
Svebilius oli Linköpingin hiippakunnan piispa vuodesta 1678 ja arkkipiispa vuodesta 1681. Hänen virkakautensa aikana 1686 tuli voimaan uusi kirkkolaki. Uusi katekismus ilmestyi 1689, sen käänsi suomeksi Daniel Juslenius 1746. Samoin ilmestyi uusi virsikirja ruotsiksi 1695, suomeksi 1701, kirkkokäsikirja ruotsiksi 1693 ja suomeksi 1694  ja koraalikirja ruotsiksi 1697, suomeksi 1702. Niin sanottu Svebiliuksen katekismus on edelleen käytössä esimerkiksi rukoilevaisten piirissä.
Käännös suomeksi
Peter Cooper

| Peter Cooper |
| --- | --- |

Henkilötiedot
Syntynyt: 12. helmikuuta 1791 New York City
Kuollut: 4. huhtikuuta 1883 (92 vuotta) New York City
Muut tiedot
 Nimikirjoitus
Peter Cooper (12. helmikuuta 1791 New York – 4. huhtikuuta 1883 New York) oli yhdysvaltalainen tehtailija, keksijä ja lahjoittaja. Hän suunnitteli ja rakensi ensimmäisen amerikkalaisen höyryveturin, Tom Thumb'in, perusti Cooper Union for the Advancement of Science and Art -oppilaitoksen, ja oli Greenback-puolueen ehdokkaana vuoden 1876 presidentinvaaleissa.
Elämä ja ura

Cooperin isoisä ja isä palvelivat Yhdysvaltain itsenäisyyssodassa. Hän ei käytännössä käynyt lainkaan koulua, mutta työskenteli isänsä kanssa hatuntekijänä New Yorkissa, panimoalalla Peekskillissä, tiilenvalmistajana Catskillissä ja jälleen panimoalalla Newburghissa. 17-vuotiaana hän pääsi New Yorkissa vaununrakentajan oppipojaksi. Täysi-ikäiseksi tultuaan hän sai töitä Long Islandin Hempsteadissa kankaiden leikkauskoneita valmistavasta yrityksestä. Kolme vuotta myöhemmin hän aloitti oman liiketoimintansa ostettuaan yksinoikeuden valmistaa koneita New Yorkin osavaltiossa. Liiketoiminta kukoisti vuoden 1812 sodan aikana, mutta taantui rauhan jälkeen. Hän muutti liikkeensä huonekalutehtaaksi. Pian hän myi tehtaan ja harjoitti hetken päivittäistavarakauppaa, ja sijoitti sitten liimatehtaaseen. Noin vuonna 1828 hän rakennutti Cantonin rautatehtaan Baltimoreen, joka oli hänen suuren omaisuutensa perusta. Baltimore & Ohio -rautatien oli määrä kulkea hänen omistamansa alueen poikki, ja hän suunnitteli ja rakensi vuonna 1830 ensimmäisen Amerikassa rakennetun höyryveturin, jonka hän nimesi "Tom Thumbiksi".  Myytyään Baltimoren tehtaansa hän rakensi vuonna 1836 yhdessä veljensä Thomasin kanssa valssaamon New Yorkiin. Vuonna 1845 hän siirsi sen Trentoniin, jossa valmistettiin vuonna 1854 ensimmäistä kertaa rautarakennepalkkeja ja jossa kokeiltiin vuonna 1856 ensimmäistä kertaa Bessemer-prosessia Amerikassa. Lisäksi hän rakensi Philippsburgiin maan suurimman masuunin tuohon aikaan. Hän rakensi muita valimoita Ringwoodiin, New Jerseyhyn, ja Durhamiin, Pennsylvaniaan. Hän osti rautakaivoksia Pohjois-New Jerseystä ja kuljetti malmin sieltä rautateitse tehtailleen. Hän osallistui aktiivisesti Cyrus West Fieldin kanssa ensimmäisen transatlanttisen kaapelin laskemiseen, ja hän oli New York, Newfoundland & London Telegraph Companyn toimitusjohtaja. Hän oli myös North American Telegraph Companyn toimitusjohtaja, jonka hallinnassa oli yli puolet Yhdysvaltojen lennätinlinjoista.
Cooperin toimi New Yorkin kaupunginvaltuustossa. Hän osallistui näkyvästi koulutusasioihin, vastusti voimakkaasti roomalaiskatolisen kirkon koulujen rahoittamista julkisista varoista ja johti menestyksekkään kampanjan vuonna 1842, jonka tuloksena osavaltion laki hyväksyttiin, joka kielsi "uskonnollisen lahkolaisopin" tukemisen julkisista varoista. Itse hän oli unitaristikirkon jäsen. Cooper tunnetaan kuitenkin luultavasti parhaiten Cooper Unionin perustajana. Siellä työväestölle tarjottiin maksuttomia kursseja. Cooper kannatti jo varhain etelän orjien vapautusta ja värväystä unionin armeijaan, ja hän tuki Lincolnin hallintoa. Vaikka hän oli ollut demokraatti, hän liittyi sisällissodan jälkeen Greenback-puolueeseen. Vuonna 1876 hän puolueen presidenttiehdokas, mutta sai vain vähän ääniä. Cooper julkaisi teokset The Political and Financial Opinions of Peter Cooper, with an Autobiography of his Early Life (1877) ja Ideas for a Science of Good Government, in Addresses, Letters and Articles on a Strictly National Currency, Tariff and Civil Service (1883).
Aiheesta muualla

Kuvia tai muita tiedostoja aiheesta Peter Cooper Wikimedia Commonsissa
Oldflån-Ansättenin luonnonsuojelualue

Luonnonsuojelualueen infotaulu
Oldflån-Ansättenin luonnonsuojelualue on suojelukohde Ruotsissa Krokomin kunnassa. Ansätten on tunturi, Oldflån ja Flån suuria suoalueita.
Luonnonsuojelualue koostuu kahdesta suuresta suoalueesta ja niitä ympäröivistä metsistä ja tuntureista. Ansätten poikkeaa muodoltaan, geologialtaan ja ravinteikkuudeltaan muista lähialueen tuntureista, jotka ovat vähäravinteisempia ja pehmeämmin muotoutuneita. Se koostuu lähinnä emäksisistä kivilajeista, jolloin maa on ravinteikasta ja kasvillisuus monipuolista. Vuonna 2014 alueella havaittiin 205 erilaista putkilokasvilajia, esimerkiksi lapinvuokkoa, kämmeköitä ja harvinaista gullspira-kasvia.
Lintulajisto on suoalueilla monipuolista. Flånin alueella pesii lähinnä epätavallisia rantalintuja. Suoalue on saanut suojaa myös Ramsarin sopimuksen kautta.
Koko luonnonsuojelualue on ympärivuotisesti porojen laidunnusmaata.
Politiikan toimittajat

Politiikan toimittajat ry (ruots. Politiska journalisterna) on politiikan toimittajien järjestö Suomessa. Yhdistys perustettiin keväällä 1967. Aluksi nimellä Poliittiset toimittajat perustettu yhdistys muutti nimensä nykyiseksi vuonna 1997.
Yhdistys toimii jäsentensä, politiikan uutistoimittajien, yhdyssiteenä ja edunvalvojana. Se julkaisee vuosittain Politiikan tieto (ruots. Politik i Finland) -kalenteria, jossa on poliittisten tapahtumien muistilistan ja politiikan piirissä toimivien yhteystietojen lisäksi jäsenluettelo.